Superligaen består af 14 hold. De møder hinanden ude og hjemme, hvilket giver 26 kampe til alle hold i grundspillet.  Mesterskabsspillet De seks øverste hold går efter grundspillet videre til mesterskabsslutspillet, hvor holdene tager pointene med over. Her mødes alle hold på både ude- og hjemmebane, hvilket giver 10 kampe, hvorefter holdet med flest point kåres som mester. Vinderen kvalificerer sig til UEFA Champions League, 2. kvalifikationsrunde, mens andenpladsen kvalificerer sig til UEFA Europa League, 2. kvalifikationsrunde.  Nedrykningsspil De otte nederste hold skal spille et nedrykningsspil. Nummer 11 og 14 skal i Gruppe A, mens nummer 12 og 13 skal i gruppe B. Nummer 7 vælger gruppe først. Derefter vælger nummer 8, hvilken gruppe de vil være i. Hvis nummer 8 vælger modsatte gruppe af nummer 7, vælger nummer 9, om de vil i gruppe A eller B. Nummer 10 - og evt. nummer 9 - placeres på de sidste ledige pladser i grupperne. Alle møder hinanden ude og hjemme, og hver nummer 4 i de to nedrykningspuljer rykker efter de seks runder ned i 1. division. De to nummer 3 fra hver nedrykningspulje møder hinanden ude og hjemme, og vinderen bliver i Superligaen, mens taberen rykker ned i 1. division.  Vinderen af den ene pulje og nummer to i den anden pulje mødes over to kampe - og omvendt. Vinderne af de to opgør mødes i en ny dobbeltkamp, hvor vinderen her møder den lavest placerede indehaver af en europæisk billet fra mesterskabsspillet på udebane. Vinderen af den kamp træder ind i Europa League, 1. kvalifikationsrunde.